Mohd. Khusairi Abdul Talib

Dato' Mohd. Khusairi bin Abdul Talib (Jawi: محمد خساءيري بن عبدالطالب;‎ 20 Januari 1961 – 15 Julai 2020) merupakan seorang ahli politik dan mantan Ahli Dewan Undangan Negeri bagi kawasan Slim, Perak. Beliau juga merupakan bekas Ahli Majlis Kerja Tertinggi UMNO (dilantik) dan bekas pengerusi bagi Perbadanan Kemajuan Filem Nasional (FINAS).

Keputusan pilihan raya

Kematian 
Beliau telah meninggal dunia di Hospital Bentong akibat serangan jantung pada 15 Julai 2020. Beliau rebah ketika sedang bermain golf di Awana Genting Highlands Golf & Country Resort pada pukul 2.30 petang sebelum dibawa ke Hospital Bentong 10 minit kemudian. Beliau disahkan mati pada pukul 4.15 petang. Pada malam harinya, jenazah beliau dibawa ke rumah ibunya di FELDA Sungai Behrang, Slim River. Pada keesokan harinya, jenazah beliau disembahyangi di Masjid ar-Rahmaniah FELDA Sungai Behrang pada pukul 8.30 pagi lalu dikebumikan pada pukul 9.20 pagi di Tanah Perkuburan Islam FELDA Sungai Behrang.

Kematian beliau telah mengakibatkan berlakunya sebuah pilihan raya kecil (PRK) bagi mengisi kekosongan jawatan ahli Dewan Undangan Negeri Perak.

Rujukan 

Muslim Malaysia
Orang dari Perak
Anggota Pertubuhan Kebangsaan Melayu Bersatu
Kematian akibat serangan jantung